CELEX: 62009TN0317
Language: el
Date: 2009-08-14 00:00:00
Title: Υπόθεση T-317/09: Προσφυγή της 14ης Αυγούστου 2009 — Concord Power Nordal κατά Επιτροπής

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/66
            
         Προσφυγή της 14ης Αυγούστου 2009 — Concord Power Nordal κατά Επιτροπής
   (Υπόθεση T-317/09)
   2009/C 267/120
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Concord Power Nordal GmbH (Αμβούργο, Γερμανία) (εκπρόσωποι: C. von Hammerstein, C.-S. Schweer και C. Wünschmann, δικηγόροι)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση της καθής, της 12ης Ιουνίου 2009, με αναφορά CAB D(2009), όσον αφορά το έργο αγωγού φυσικού αερίου Ostseepipeline-Anbindungsleitung (στο εξής «OPAL»),
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Η προσφεύγουσα, εργολάβος του αγωγού αερίου NORDAL, προσβάλλει την επιστολή που απηύθυνε η Επιτροπή, στις 12 Ιουνίου 2009, στη γερμανική Ρυθμιστική Αρχή για την Ενέργεια, Bundesnetzagentur, με την οποία της ζήτησε να τροποποιήσει ορισμένες πτυχές της απαλλαγής που χορηγήθηκε για το ΟΡΑL δυνάμει του άρθρου 22 της οδηγίας 2003/55/ΕΚ (1). Η προσφεύγουσα προσάπτει στην Επιτροπή ότι δεν εξέτασε ενδελεχώς τη μη υπαγωγή στο ρυθμιστικό πλαίσιο ορισμένων μεταφορικών ικανοτήτων του OPAL προς την Τσεχία.
   Προς στήριξη της προσφυγής της, η προσφεύγουσα προβάλλει πέντε λόγους ακυρώσεως.
   Πρώτον, η προσφεύγουσα ισχυρίζεται ότι το OPAL δεν πληροί τις προϋποθέσεις του άρθρου 22, παράγραφος 1 της οδηγίας 2003/55/ΕΚ, διότι δεν συνιστά διασύνδεση, δεν ενισχύει τον ανταγωνισμό και την ασφάλεια του εφοδιασμού, δεν συνεπάγεται ασυνήθη επενδυτικό κίνδυνο και δεν παραβιάζει την αρχή της αποσυγκέντρωσης. Συναφώς, ισχυρίζεται επίσης ότι η απαλλαγή θα απέβαινε εις βάρος του ανταγωνισμού και της αποτελεσματικής λειτουργίας της εσωτερικής αγοράς και του διεπόμενου από ρυθμιστικές διατάξεις συστήματος.
   Δεύτερον, η προσφεύγουσα υποστηρίζει ότι οι προϋποθέσεις που συνοδεύουν τη χορήγηση δεν επαρκούν για την αποτροπή παραβιάσεων του ανταγωνισμού ή είναι ανέφικτες.
   Επιπλέον, η προσφεύγουσα ισχυρίζεται ότι συντρέχει παράβαση του άρθρου 82 ΕΚ, ότι θίγονται τα θεμελιώδη δικαιώματά της (ήτοι η ελευθερία ασκήσεως επιχειρηματικής δραστηριότητας και η ελευθερία διαθέσεως της περιουσία της), καθώς επίσης ότι παραβιάζεται η αρχή της συνεργασίας.
   
      (1)  Οδηγία 2003/55/ΕΚ του Ευρωπαϊκού Κοινοβουλίου και του Συμβουλίου της 26ης Ιουνίου 2003 σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ (ΕΕ L 176, σ. 57).